MK เผย Q2 กำไรเหลือ 5 ลบ. แจงยอดจองส่วนใหญ่มีช่วงครึ่งปีหลัง
MK เผย Q2 กำไรเหลือ 5 ลบ. แจงยอดจองส่วนใหญ่มีช่วงครึ่งปีหลัง โดยกำไรลดลง 94% จากปีก่อนที่มีกำไรสุทธิ 78.64 ลบ.ขณะที่ 6 เดือนแรกมีกำไรสุทธิ 35.59 ล้านบาท ลดลง 71% จากปีก่อนที่มีกำไรสุทธิ 123.42 ลบ.
14 ส.ค. 2558

บริษัท มั่นคงเคหะการ จำกัด (มหาชน) หรือ MK รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 5.08 ล้านบาท หรือมีกำไรสุทธิ 0.01 บาทต่อหุ้น ลดลง 94% จากช่วงเดียวกันของปีก่อนที่มีกำไรสุทธิ 78.64 ล้านบาท หรือมีกำไรสุทธิ 0.09 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 35.59 ล้านบาท หรือมีกำไรสุทธิ 0.04 บาทต่อหุ้น ลดลง 71% จากช่วงเดียวกันของปีก่อนที่มีกำไรสุทธิ 123.42 ล้านบาท หรือมีกำไรสุทธิ 0.14 บาทต่อหุ้น
โดยผลการดำเนินที่มีกำไรลดลง เนื่องจากรายได้จากธุรกิจหลักที่ดำเนินการโดยบริษัทและบริษัทย่อย ซึ่งได้แก่ รายได้จากการขายอสังหาริมทรัพย์ มีจำนวนลดลง เนื่องการยอดจองในไตรมาส 2 ส่วนใหญ่
เกิดขึ้นปลายไตรมาส ทำให้ยอดขายรอการรับรู้ดังกล่าว จะสามารถเกิดขึ้นได้ในช่วงครึ่งปีหลัง